Държавен вестник, бр. 38, 2012 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  38
6. разрешава евакуацията на повреденото 
военно въздухоплавателно средство от мястото 
на произшествието;
7. предлага (назначава) писмено незабавни 
мерки за безопасност на военните формиро­
вания на който и да е етап от разследването.
Чл. 23. (1) Председателят на експертна 
подкомисия за разследване на авиационно 
произшествие е длъжен да:
1. организира работата на експертната под­
комисия в съответствие с плана за разследване, 
утвърден от председателя на комисията;
2. осигури пълнота и обективност на раз­
следването;
3. осигури съгласуваност в работата на 
експертите в съответната подкомисия и ко­
ординация на съвместните действия с другите 
експертни подкомисии;
4. докладва на председателя на комисията 
за хода на разследването;
5. представя в определените в плана за 
разследване срокове отчети за проведените 
изследвания.
(2) Председателят на експертна подкомисия 
за разследване на авиационно произшествие 
има право да:
1. дава разпореждания и указания на спе­
циалистите от състава на експертната подко­
мисия и контролира тяхната работа;
2. изисква от длъжностните лица във 
военното формирование, в което е станало 
произшествието, необходимите материали, 
справки и доклади, отнасящи се до него;
3. прави предложения до председателя на 
комисията за необходимостта от допълнителна 
информация и материали, необходими за хода 
на разследването;
4. привлича за участие в работата на 
съответната експертна подкомисия след съ­
гласуване с председателя на комисията за 
разследване експерти от другите подкомисии.
Чл. 24. (1) Специалистът от експертната 
подкомисия за разследване е длъжен да:
1. провежда пълно и обективно изследване 
на обстоятелствата и причините за авиаци­
онното произшествие по профила на своята 
специалност и в съответствие с плана за работа;
2. извършва анализ на фактическите данни;
3. разглобява авариралата авиационна 
техника за отправянето є на изследвания (из­
питвания) – при необходимост, с разрешение 
на председателя на комисията;
4. участва в съставянето на програми и 
провеждането на изследвания (изпитвания) 
по т. 3;
5. докладва на председателя на експертната 
подкомисия за резултатите от проведените 
изследвания и анализи с предоставяне на съ­
ответните материали, изводи и предложения;
6. участва в съставянето и обсъждането 
на протоколите и отчетите на съответната 
експертна подкомисия.
(2) Специалистът от експертната подкоми­
сия за разследване има право да:
1. прави предложения до председателя на 
подкомисията за подобряване работата на 
комисията;
2. прави предложения до председателя на 
подкомисията за привличане на допълнител­
ни специалисти и експерти и за изискване 
на материали, необходими за провеждане на 
разследването;
3. представи на председателя на комисията 
за разследване на авиационното произшествие 
писмено мотивирано „особено мнение“ – при 
несъгласие с изводите на експертната комисия.
Чл. 25. (1) Членовете на комисията имат 
право да участват в заседанията на всяка от 
експертните подкомисии или групи.
(2) За целите на разследването при необхо­
димост комисията за разследване анализира 
и дейността на старшата инстанция, в чието 
подчинение е военното формирование, от 
което са екипажът (пътниците), и военното 
формирование, в което се числи въздухопла­
вателното средство. 
Чл. 26. (1) При необходимост от провеж­
дане на аналитични, лабораторни и други 
изследвания в хода на разследването предсе­
дателят на комисията определя обектите на 
тези изследвания, които заедно с описание на 
обстоятелствата на произшествието, необхо­
димата техническа документация и заданието 
за провеждане на изследването се изпращат 
на други юридически лица или държава за 
изследване.
(2) За решаването на конкретни задачи, 
изискващи знания в специални области на 
науката и техниката, към разследването мо­
гат да се привличат експерти с необходимите 
знания, които работят извън Министерството 
на отбраната, при спазване на действащото 
законодателство.
(3) В случаите по ал. 2 след пристигането 
на експерта председателят на комисията за 
разследване му връчва писмено задание със 
списък на въпросите, изискващи разяснения.
(4) Протоколите с резултатите от проведе­
ните изследвания по ал. 1 и експертните ста­
новища по ал. 2 се прилагат към протокола от 
разследването на авиационното произшествие.
Чл. 27. (1) Работата на всяка от подкоми­
сиите и групите завършва със съставяне на 
протокол, който се подписва от членовете на 
подкомисиите, групите и председателите им.
(2) При несъгласие на член на подкомисията 
или групата с изводите той го подписва със 
забележка „С особено мнение“. Особеното 
мнение се излага писмено и съдържа кон­
кретните мотиви за несъгласието, тяхната 
обосновка и предложение.
(3) Протоколите по ал. 1 се обсъждат на 
заседание на комисията за разследване.